stanford-oval/wikipedia huggingface dataset:
נתן ברון
ביוגרפיה

נתן ברון נולד בארץ ישראל בשנת 1937. אביו, עו"ד עקיבא ברון, היה פעיל בתנועה הרוויזיוניסטית, ממייסדי הסתדרות העובדים הלאומית וחבר הלח"י.
בשנות ה-50 היה נתן ברון פעיל בתנועת בית"ר, ובין השאר היה "מפקד מעו"ז".
בשנות ה-60 למד בפקולטה למשפטים באוניברסיטה העברית בירושלים והיה חבר תא הסטודנטים של תנועת החרות. לאחר קבלת תואר הבוגר למד לתואר מוסמך ולאחר מכן לתואר דוקטור למשפטים. את עבודת הדוקטורט שלו עשה על פרשת הדחתו של השופט יוסף סטרומזה בה כתב כי אין שום הוכחה שהשופט סטרומזה קיבל שוחד, אלא רק רצה לסייע בביצוע עסקת קרקעות זיתא.
בשנת 1961 סיקר את משפט אייכמן לעיתון "ידיעות אחרונות" ובשנת 1965 יסד בית ספר לעיתונאות בתל אביב. בשנת 1973 שימש מנהל מסע הבחירות של שלמה להט לראשות עיריית תל אביב, ובשנים 1975–1976 שימש יועץ כללי של ראש העיר להט. בשנת 1978 ניהל את מערכת הבחירות של יהושע מצא מטעם הליכוד בהתמודדות מול טדי קולק לכהונת ראש עיריית ירושלים.
בבחירות לכנסת העשירית, בשנת 1981, היה היועץ לענייני הסברה של הליכוד. הבחירות הסתיימו בניצחונו של הליכוד בראשות מנחם בגין, שזכה לתקופת כהונה נוספת כראש ממשלת ישראל.
בשנת 1984 מונה לחבר הוועד המנהל של רשות השידור. הוא תמך בהנהגת פרסומת בטלוויזיה הישראלית ועמד בראש ועדת תשדירי השירות, שהיו תשדירי פרסומת של גופים ממשלתיים וציבוריים.
חקר את ההיסטוריה של מערכת המשפט הישראלית לדורותיה, והרצה על נושא זה בפקולטות למשפטים באוניברסיטה העברית בירושלים ובאוניברסיטת בר-אילן.
התגורר בבית מגורי העיתונאים, שני בנייני מגורים בשכונת יד אליהו בתל אביב בהם התגוררו כמה עיתונאים מרכזיים, ובהם יוסף לפיד, יגאל לב, שבתאי דון-יחיא, לוי יצחק הירושלמי, ברוך אדלר ונפתלי קראוס.
באפריל 1959 התחתן עם ציפורה לב, לימים שופטת. בנם הוא תא"ל (מיל') איתי ברון.
נפטר ב-20 ביוני 2020.
ספריו

החטיפה - יוסל'ה דו"ח מרעיש - על פרשת יוסל'ה שוחמכר, נכתב יחד עם אורי פורת, הוצאת ספיח, 1962.
שופטים ומשפטנים בארץ ישראל - בין קושטא לירושלים, 1900—1930, הוצאת מאגנס, 2008.
משפט, יצרים ופוליטיקה: שופטים ומשפטנים בסוף המנדט ובראשית המדינה, הוצאת סטימצקי, 2014.
הערות שוליים

↑  Jabotinsky Institute In Israel - מכון ז'בוטינסקי בישראל, באתר פייסבוק
↑  ביקורים, חרות, 5 באוגוסט 1955
↑  דנקה הרניש, היועץ הלא רצוי, דבר, 5 בדצמבר 1975
דנקה הרניש, נתן ברון התפטר מתפקיד היועץ ללהט, דבר, 9 במרץ 1976
↑  מחממים את הקנה לקראת הבחירות, דבר, 5 בספטמבר 1978
↑  היועץ המשפטי לממשלה: "החוק לא מסמיך רשות השידור לשדר פרסומת", מעריב, 8 באוקטובר 1984
↑  אילנה באום, הסיגריה שהשפילה את האשה, מעריב, 13 באוקטובר 1985
↑  פרסום נישואין (טור שני מימין), הצופה, 19 במרץ 1959
↑  בחברה ובמשפחה, הַבֹּקֶר, 20 באפריל 1959
↑   יחיעם ויץ, הכבוד האבוד של השופט פרומקין, באתר הארץ, 19 באפריל 2015
| --- | --- |
בקרת זהויות :  NLI: 987007259001105171  ISNI: 0000 0001 1939 0166  LCCN: n95035103  VIAF: 120749484   WorldCat (עם VIAF): 120749484
שתים-עשרה המשימות של אסטריקס

| --- | --- |

כרזת הסרט
 מבוסס על:  "אסטריקס" מאת רנה גוסיני ואלבר אודרזו
 בימוי:  רנה גוסיני, הנרי גרול, אלבר אודרזו, פייר ווטרין 
 הופק בידי:  ג'ורג' דראגוד רנה גוסיני אלבר אודרזו
 תסריט:  פייר צ'רניה, רנה גוסיני, אלבר אודרזו 
 עריכה:  Isabelle García de Herreros, Michèle Nény 
 מדבבים:  רוג'ר קארל (אסטריקס) רוג'ר לומונט Stéphane Steeman ג'ין מארטנילי (יוליוס קיסר) ג'רארד הרננדז ז'אק מורל (Vitalstatistix) פייר טורנדה (אובליקס) Georges Atlas הנרי פויריר פייר צ'רניה Claude Bertrand Micheline Dax הנרי לאבוסייר ברנרד לאוואלט אודטה לור הנרי וירלוג'וקס בפסקה זו רשומה אחת נוספת שטרם תורגמה 
 אנימטור:  פייר ווטרין 
 מדינה:  צרפת בלגיה
 חברת הפקה:  Dargaud Films Les Productions René Goscinny Studios Idefix Halas and Batchelor Cartoon Films
 חברה מפיצה:  Mediatoon Distribution 
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  צרפת 20 באוקטובר 1976
 משך הקרנה:  82 דק' 
 שפת הסרט:  צרפתית 
 סוגה:  סרט קומדיה, סרט רוחות רפאים 
 מקום התרחשות:  גאליה, רומא 
 תקופת התרחשות:  המאה ה-1 לפנה"ס 
 סרט קודם:  אסטריקס וקלאופטרה 
 סרט הבא:  אסטריקס וההפתעה של קיסר 
 אתר רשמי
 דף הסרט ב־IMDb
 
שתים-עשרה המשימות של אסטריקס (בצרפתית: Les Douze travaux d'Astérix ובאנגלית: The Twelve Tasks of Asterix) הוא סרט הנפשה מסורתית צרפתי-בלגי, מסוגת קומדיה והרפתקאות לכל המשפחה, המבוסס על הקומיקס "אסטריקס" מאת רנה גוסיני ואלבר אודרזו, סרט זה אינו מבוסס על חוברות הקומיקס של אסטריקס והוא סיפור בפני עצמו.
עלילה

ליוליוס קיסר נשבר סופית מהכפר הגאלי הקטן שמעז להפר את האיזון באימפריה הרומית. השמועה אומרת שהגאלים הם למעשה אלים (בשל כוחות הפלא שהם מפגינים), וקיסר מציב 12 משימות שעליהם למלא רק כדי להוכיח שהם בני אנוש שאפשר להביסם, ומינה את קאיוס טיטליוס בתור הבוחן שלהם. ראש הכפר מחליט למנות את אסטריקס החכם ואת חברו הגדול אובליקס למשימה הקשה שתלבין את פניו של השליט הכעוס.
במשימה הראשונה אסטריקס הביס את אסבסטוס, אלוף המשחקים האולימפיים ביוון העתיקה, כשהביס אותו בתחרות ריצה. במשימה השנייה אובליקס הביס את ורסס הפרסי כאשר השליך את הכידון יותר רחוק ממנו. במשימה השלישית אסטריקס הביס את סילינדריק הגרמני בתחרות ג'ודו, באמצעות לסדר את יריבו. במשימה הרביעית נאלצו שניהם לחצות את הנהר בסירה אשר שייך לסירנות יפהפיות, אשר חיות באי שנקרא "אי התענוגות", אולם אובליקס כעס כי לא היו חזירי בר באי כדי לצוד ולאכול ושניהם עזבו את האי ועברו את המשימה. במשימה החמישית הם הצליחו לשרוד את אייריס המצרי כך שאסטריקס סידר אותו וגרם לו להפנט את עצמו. במשימה השישית אובליקס גמר את כל הארוחות במסעדה של השף הבלגי מאניקנפיקס וגרם לו לסגור את המסעדה.
במשימה השביעית נכנסו אסטריקס ואובליקס ל"מערת המפלצת" והצליחו להתמודד מולה (אובליקס טען שהיא הייתה טעימה), במשימה השמינית הם נכנסו לבניין שהופך אנשים למטורפים, לאחר שהתקשו להשיג את האישור "838" מפני אנשים שבלבלו ושיגעו אותם, השתמש אסטריקס במוחו והביס אותם במשחק שלהם תוך כדי שבלבל את היריבים והשיגו את האישור בהצלחה רבה. במשימה התשיעית הם עברו גשר בלתי נראה מעל נחל תנינים, תוך שהם הביסו את התנינים. במשימה העשירית הם עלו על ההר שבו גר הזקן החכם ואסטריקס ענה בהצלחה על החידה שלו. במשימה האחד-עשר אסטריקס ואובליקס ישנו במקום עם רוחות רפאים, והצליחו לעבור לאחר שאסטריקס כעס על רוח רומאי ואמר לו לשתוק בגלל שהפריע לו לישון.
אסטריקס ואובליקס מצאו את עצמם ברומא יחד עם חבריהם הגאלים, למבחן האחרון שם הם נלחמו בזירה מול גלדיאטורים וחיות פרא והביסו אותם כך שהם הפכו את הזירה לקרקס מודרני. לאחר שהצליחו בכל המשימות יוליוס קיסר הודה בתבוסתו, הסכים שהגאלים הם אלים, הכתיר אותם להיות שליטי האימפריה הרומית, ופרש לחיות חיים שקטים בכפר קטן יחד עם קלאופטרה, קאיוס טיטלוס פרש מעבודתו ועבר לאי התענוגות. בעוד שאנשי הכפר הגאלי חגגו את ניצחונם, אובליקס שאל אם הם באמת שליטי רומא ואסטריקס ענה: "זה סרט מצויר, וכל דבר אפשרי", אובליקס אז שיגר את עצמו ואת בשר חזיר הבר שלו אל אי התענוגות, ונהנה.
דמויות ומדבבים

רוג'ר קארל - אסטריקס, קאיוס טידיוס, סנטור רומאי
ז'אק מורל - אובליקס
ג'ורג' אטלס - הרמס, רוח רפאים רומאי
ג'רארד הרננדז - האיש הזקן בהרים
הנרי וירלוג'וקס - אשפיקס, אייריס
ג'ין פאראדס - יוליוס קיסר
מישלין דקס - קלאופטרה, מלכת אי התענוגות
פייר טורנדה - לוחמאמיקס
רוג'ר לומנט - סילינדריק
סטפן סטימן - מאניקינפיקס
ג'וליוס רנדל

| --- | --- |

רנדל במדי ניו יורק ניקס, 2023
 לידה:  29 בנובמבר 1994 (בן 30) דאלאס שבטקסס
 עמדה:  פאוור פורוורד
 גובה:  2.03 מטרים
 מספר:  30
 מכללה:  אוניברסיטת קנטקי
 דראפט:  בחירה שביעית, 2014 לוס אנג'לס לייקרס
 קבוצות כשחקן
 2014–2018   2018–2019   2019–2024   2024–:   לוס אנג'לס לייקרס   ניו אורלינס פליקנס   ניו יורק ניקס   מינסוטה טימברוולבס
 הישגים כשחקן
 3 בחירות למשחק האולסטאר  (2021, 2023, 2024)   השחקן המשתפר של העונה ב-NBA‏  (2021)   בחירה לחמישיית העונה השלישית (2023)
ג'וליוס דיון רנדל (באנגלית: Julius Deion Randle, נולד ב-29 בנובמבר 1994) הוא כדורסלן אמריקאי, המשחק בעמדת הפאוור פורוורד במינסוטה טימברוולבס מליגת ה-NBA. רנדל שיחק עונה אחת במדי אוניברסיטת קנטקי ונבחר במקום השביעי בדראפט של שנת 2014.
קריירת מכללות

בעונת 2013/2014 שיחק רנדל באוניברסיטת קנטקי. ב-28 בפברואר 2014 הוכרז רנדל כאחד מעשרת המועמדים לפרס נייסמית'. הוא סייע לקבוצה להגיע לגמר אליפות המכללות, אך למרות 10 נקודות ו-6 ריבאונדים שלו הפסידו במשחק לאוניברסיטת קונטיקט. רנדל סיים את העונה עם 24 דאבל-דאבלים, ההישג השני בטיבו בתולדות אוניברסיטת קנטקי.
ב-22 באפריל 2014 הודיע רנדל על כוונתו להתמודד בדראפט ה-NBA.
קריירת מכללות > סטטיסטיקות בליגת המכללות

| עונה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- |
| 2013/2014 | 40 | 40 | 30.8 | 0.501 | 0.167 | 0.706 | 10.4 | 1.4 | 0.5 | 0.8 | 15.0 |
קריירה ב-NBA > לוס אנג'לס לייקרס

בדראפט שנערך ב-26 ביוני באולמה של ברוקלין נטס נבחר רנדל במקום השביעי על ידי קבוצת הלוס אנג'לס לייקרס, הבחירה הגבוהה ביותר של הלייקרס מאז ג'יימס וורת'י. ב-13 ביולי חתם על החוזה קבוצה ובאותו יום ערך את הופעה הבכורה שלו במסגרת ליגת הקיץ בו קלע 10 נקודות ב-21 דקות.
רנדל שותף במשחק פתיחת העונה של הלייקרס, אך לאחר ששיחק 14 דקות בלבד נפגע, במה שהתברר מאוחר יותר כשבר בשוק הירך. פציעה זאת השביתה אותו למשך שאר העונה. ביולי 2015 חזר רנדל לפעילות ושותף ב-4 משחקים של הקבוצה במסגרת ליגת הקיץ. הוא אמנם קלע 11.5 נקודות ולקח 4 ריבאונדים בממוצע למשחק, אך הופעתו הוגדרה כ"מאכזבת". ב-15 באוקטובר ניצלה הלייקרס את האופציה והאריכה את חוזה הרוקי של רנדל עד לסוף עונת 2016/2017.
קריירה ב-NBA > ניו אורלינס פליקנס

לאחר סיומה של עונת 2017/2018 היה לשחקן חופשי, וחתם על חוזה דו-שנתי בניו אורלינס פליקנס. לאורך עונתו היחידה בקבוצה הצטיין עם ממוצעים של 21.4 נקודות ו-8.7 ריבאונדים למשחק. ב-15 במרץ 2019 קלע שיא קריירה של 45 נקודות, בהפסד הפליקנס מול פורטלנד טרייל בלייזרס.
קריירה ב-NBA > ניו יורק ניקס

ב-9 ביולי 2019 חתם על חוזה בניו יורק ניקס.
בעונת 2023/2024, נבחר רנדל בפעם השלישית למשחק האולסטאר אך לא ישחק במשחק עצמו מכיוון שהוא פצוע ואינו כשיר אליו.
קריירה ב-NBA > מינסוטה טימברוולבס

ב-28 בספטמבר 2024 עבר בטרייד משולש למינסוטה טימברוולבס ביחד עם דונטה דיוינצ'נזו שבמסגרתו קארל-אנתוני טאונס עבר לניו יורק ניקס ובתמורה לכך הניקס קיבלו גם בחירת סיבוב ראשון של דראפט 2025 מדטרויט פיסטונס.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | לייקרס | 1 | 0 | 14.0 | 0.333 | 0.000 | 0.000 | 0.0 | 0.0 | 0.0 | 0.0 | 2.0 |
| 2015/2016 | לייקרס | 81 | 60 | 28.2 | 0.429 | 0.278 | 0.715 | 10.2 | 1.8 | 0.7 | 0.4 | 11.3 |
| 2016/2017 | לייקרס | 74 | 73 | 28.8 | 0.488 | 0.270 | 0.723 | 8.6 | 3.6 | 0.7 | 0.5 | 13.2 |
| 2017/2018 | לייקרס | 82 | 49 | 26.7 | 0.558 | 0.222 | 0.718 | 8.0 | 2.6 | 0.5 | 0.5 | 16.1 |
| 2018/2019 | ניו אורלינס | 73 | 49 | 30.6 | 0.524 | 0.344 | 0.731 | 8.7 | 3.1 | 0.7 | 0.6 | 21.4 |
| 2019/2020 | ניו יורק | 64 | 64 | 32.5 | 0.460 | 0.277 | 0.733 | 9.7 | 3.1 | 0.8 | 0.3 | 19.5 |
| 2020/2021 | ניו יורק | 71 | 71 | 37.6 | 0.456 | 0.411 | 0.811 | 10.2 | 6.0 | 0.9 | 0.3 | 24.1 |
| 2021/2022 | ניו יורק | 72 | 72 | 35.3 | 0.411 | 0.308 | 0.756 | 9.9 | 5.1 | 0.7 | 0.5 | 20.1 |
| 2022/2023 | ניו יורק | 77 | 77 | 35.5 | 0.459 | 0.343 | 0.757 | 10.0 | 4.1 | 0.6 | 0.3 | 25.1 |
| 2023/2024 | ניו יורק | 46 | 46 | 35.4 | 0.472 | 0.311 | 0.781 | 9.2 | 5.0 | 0.3 | 0.5 | 24.0 |
| קריירה |  | 641 | 561 | 32.0 | 0.470 | 0.333 | 0.748 | 9.4 | 3.7 | 0.7 | 0.4 | 19.1 |
סטטיסטיקות הקריירה ב-NBA > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | ניו יורק | 5 | 5 | 36.1 | 0.298 | 0.333 | 0.852 | 11.6 | 4.0 | 0.6 | 0.0 | 18.0 |
| 2022/2023 | ניו יורק | 10 | 10 | 33.0 | 0.374 | 0.258 | 0.709 | 8.3 | 3.6 | 0.5 | 0.3 | 16.6 |
| קריירה |  | 15 | 15 | 34.0 | 0.344 | 0.283 | 0.756 | 9.4 | 3.7 | 0.5 | 0.2 | 17.1 |
הערות שוליים

↑  קונטיקט גברה על קנטאקי וזכתה בטורניר המכללות, באתר וואלה, 8 באפריל 2014
1 2 3  רונן גפן, נחיתה כואבת: הפציעה הקשה של ג'וליוס רנדל, באתר nrg‏, 7 בנובמבר 2014
↑  Kyle Tucker, Kentucky's Julius Randle declares for the NBA draft, USA Today, 22 April 2014
↑  ברק חקלאי, דראפט: וויגינס נבחר ראשון, פארקר שני, באתר ynet, 27 ביוני 2014
↑  Lakers Sign Julius Randle, NBA.com, 13 July 2014
↑  Randle Makes Debut, Lakers Fall 90-73, NBA.com, 13 July 2014
↑  Sam Vecenie, Summer League eye-openers: Mudiay shines, Julius Randle not so much, CBS Sport, 21 July 2015
↑  Lakers Exercise Team Option on Julius Randle, NBA.com. 15 October 205
↑  Ganguli, Tania (27 ביוני 2018). "Lakers and Spurs re-engage in discussions about Kawhi Leonard, extend qualifying offer to Julius Randle". Los Angeles Times. {{cite news}}:  (עזרה)
↑  Wojnarowski, Adrian (2 ביולי 2018). "Sources: Lakers renounce Pelicans-bound Julius Randle, agree to deal with Rajon Rondo". ESPN.com. נבדק ב-2 ביולי 2018. {{cite web}}:  (עזרה)
↑  "Pelicans sign free agents Elfrid Payton and Julius Randle". NBA.com. 9 ביולי 2018. נבדק ב-9 ביולי 2018. {{cite web}}:  (עזרה)
↑  סטטיסטיקות המשחק בין הפליקנס לבלייזרס, באתר basketball-reference.com
↑  ניו יורק מחתימה את רנדל, פייטון, גיבסון, פורטיס ואלינגטון, באתר הקבוצה, 9 ביולי 2019
↑  טרייד גדול ב-NBA: קארל אנתוני טאונס עובר לניו יורק, ג'וליוס רנדל למינסוטה, באתר ynet, 28 בספטמבר 2024.
שובי שבא הקטנה

| --- | --- |

שובי שבא הקטנה
 מבוסס על:  מחזה מאת ויליאם אינג'
 בימוי:  דניאל מאן 
 הופק בידי:  האל ואליס 
 תסריט:  ויליאם אינג' 
 עריכה:  וורן לאו 
 שחקנים ראשיים:  שירלי בות' ברט לנקסטר  טרי מור ריצ'רד ג'אקל
 מוזיקה:  פרנץ וקסמן 
 צילום:  ג'יימס וונג האווי 
 מדינה:  ארצות הברית 
 חברת הפקה:  פרמאונט 
 חברה מפיצה:  אולפני פרמאונט
 שיטת הפצה:  וידאו על פי דרישה 
 הקרנת בכורה:  24 בדצמבר 1952
 משך הקרנה:  99 דק' 
 שפת הסרט:  אנגלית 
 סוגה:  סרט דרמה 
 הכנסות:  3,500,000‏$
 פרסים:  פרס אוסקר לשחקנית הטובה ביותר (שירלי בות') 
 דף הסרט ב־IMDb
 
שובי שבא הקטנה (באנגלית: Come Back, Little Sheba) הוא סרט דרמה אמריקאי משנת 1952 המבוסס על מחזה בשם זה מאת ויליאם אינג' משנת 1950.
השחקנית שירלי בות' שיחקה בהפקה בברודוויי שבוימה בידי דניאל מאן שביים גם את הסרט וזכתה על כך בפרס טוני. הוא בחר בה לאותו התפקיד בסרט למולו של ברט לנקסטר, זו הייתה ההופעה הראשונה שלה בסרטים.
המחזה הוצג גם בתיאטרון הקאמרי ב-1955 בתרגומו של בנימין תמוז, עם רחל מרכוס בתפקיד הראשי.
ב-1977 הפיקה חברת "גרנדה" סרט טלוויזיה בשם זה עם לורנס אוליבייה וג'ואן וודוורד בתפקידים הראשיים.
הסרט מתאר זוג מבוגרים חסרי ילדים ובודדים שמשקעי העבר מעכירים את חיי נישואיהם. סטודנטית צעירה ששוכרת חדר בביתם גורמת לסערת רגשות ומפרה את השקט היחסי בבית.
תקציר העלילה

"דוק" דילייני (ברט לנקסטר) ואשתו לולה דילייני (שירלי בות') הם זוג חשוך ילדים. בעבר היה דוק סטודנט לרפואה אבל לא סיים את לימודיו. לולה חברתו נכנסה להריון והוריה זרקו אותה מהבית. דוק נאלץ להפסיק את לימודיו כדי לשאת את לולה ולתמוך בה. הוא השתלם בכירופרקטיקה וכולם קראו לו "דוק" (דוקטור). התינוקת שלהם נפטרה ודוק החל לשתות והפך לאלכוהוליסט. הוא בזבז את רוב הכסף שירש מאימו ולבסוף נגמל בעזרת קבוצת אלכוהוליסטים אנונימיים. הוא מקפיד ללכת לישיבות בקבוצה ומתנדב לטפל באלכוהוליסטים. כדי להעמיד אותו במבחן מוצב בקבוק ויסקי מלא במטבח.
לולה אשתו היא אישה בודדה ומשועממת. לבושה ברישול ומזניחה את הבית. בעבר הייתה להם כלבה קטנה בשם "שבא" (Sheba) ולולה הייתה קשורה אליה מאוד עד שנעלמה ולולה שוב חזרה להיות בודדה. הוא חולמת על שבא ועוקבת אחרי כל כלב בשכונה אולי זו "שבא". היא כמהה לדבר עם מישהו וכשהיא רואה את הדוור ברחוב היא פותחת איתו בשיחה, שואלת מדוע לא קבלה מכתבים מספר שבועות, מזמינה אותו לביתה, מכבדת אותו בשתייה ומספרת לו על הצרות שלה.
כדי להתגבר על הבדידות מפרסמת לולה מודעה באוניברסיטה הסמוכה על חדר להשכרה בביתה.
מגיעה סטודנטית חיננית לביולוגיה בשם מארי באקהולדר (טרי מור) ולולה מראה לה את הבית ומשתדלת בכל כוחה שתשכור שם חדר, עד שהיא מסכימה. דוק מקבל אותה באדישות.
מארי מספרת להם שיש לה ארוס בשם ברוס אך הוא נמצא רחוק ולכן היא יוצאת כעת עם סטודנט ספורטיבי ושרירי בשם טרק פישר (ריצ'רד ג'אקל) דוק מתעב את העובדה שהיא מתעסקת עם גבר בזמן שהיא מאורסת לאחר. מארי מזכירה לו את לולה שהייתה יפה ומושכת לפני שהפכה להיות שמנה ומרושלת.
לילה אחד חוזרים מארי וטרק מאוחר לאחר בילוי. הם מתגנבים לבית דרך החלון לאחר שמארי שכחה אותו. טרק מנסה לכפות את עצמו בכוח על מארי אך היא הודפת אותו והוא מוותר ועוזב דרך החלון. דוק מאזין להם בחושך וחמתו עולה.
למחרת מודיעה מארי שברוס עומד להגיע. לולה מתכננת להם ארוחה חגיגית בבית עם כלי חרסינה סינים יקרים שירש דוק מאימו. דוק נכנס למטבח זועף, מתבונן בבקבוק הוויסקי, מסתיר אותו תחת מעילו ויוצא מהבית. הוא לא מגיע בערב לארוחה החגיגית ולולה מגלה לחרדתה כי בקבוק הוויסקי במטבח נעלם ומתקשרת להודיע זאת למתנדבי "אלכוהוליסטים אנונימיים".
בבוקר מגיע דוק שיכור וזועף. כשלולה שואלת מדוע לא הגיע לארוחה והוא רואה את סרוויס החרסינה. הוא שובר אותו, מתפרץ כלפי לולה ומכנה אותה ואת מארי "פרוצות". לולה ממהרת להתקשר לעזרה למתנדב ב"אלכוהוליסטים אנונימיים". דוק רודף אחריה עם סכין מטבח ואחר כך מנסה לחנוק אותה ומתעלף. באותה שעה מגיעים המתנדבים ולוקחים אותו לאשפוז כפוי בבית החולים.
לולה מתקשרת להוריה בבקשה לשהות אצלם ולהתאושש אך נענית בשלילה.
לבסוף משתחרר דוק ומגיע הביתה פיכח ורגוע. הוא מבקש מלולה סליחה על מה שהיה ומבקש גם שלא תעזוב אותו. לולה אומרת כי הוא האדם היחיד שיש לה בחייה וכי חלמה ששבא הקטנה מתה וכעת הגיעה למסקנה ששבא לא תחזור לעולם ומעתה לא תזכיר אותה יותר.
פרסים

פרס אוסקר לשנת 1952:
פרס אוסקר לשחקנית הטובה ביותר - שירלי בות'
מועמדות ל-פרס אוסקר לשחקנית המשנה הטובה ביותר - טרי מור
מועמדות ל-פרס אוסקר לעריכה הטובה ביותר - וורן לאו
ב-פסטיבל הקולנוע בקאן ב-1953 זכו:
דניאל מאן - הסרט הדרמטי הטוב ביותר
שירלי בות' - השחקנית הטובה ביותר
פרס גלובוס הזהב ב-1953 - שירלי בות' - השחקנית הטובה ביותר
רחוב קאנאל

| --- | --- |

 מידע כללי
 אורך:  1.6 ק"מ 
 הקמה
 תקופת הבנייה:  ?–1820
 מיקום
 עיר:  מנהטן 
 
 קואורדינטות:  40°43′07″N 74°00′04″W﻿ / ﻿40.7187°N 74.001°W﻿ / 40.7187; -74.001
  מפת מיקום  מפה מפורטת   (למפת מנהטן מוגדלת) רחוב קאנאל(למפת מנהטן רגילה) רחוב קאנאל  he tabBackground:;tabBorder:#aaa;defaultTab:0;
 
רחוב קנאל, מפגש האזורים איטליה הקטנה וצ'יינה טאון.
בעבר מבנה בנק "סיטיזנס סייבינג"
רחוב קאנאל (באנגלית: Canal Street) הוא רחוב ראשי בדרום רובע מנהטן של העיר ניו יורק במדינת ניו יורק שבארצות הברית. הרחוב חוצה את מנהטן ממזרח למערב ומקשר בין גשר מנהטן ורובע ברוקלין של העיר ניו יורק מצד מזרח למנהרת הולנד המובילה לניו ג'רזי ולדרך בינמדינתית 78 ממערב.
הרחוב מהווה את הרחוב הראשי של שכונת צ'יינה טאון, את הגבול הדרומי של השכונות איטליה הקטנה וסוהו, ואת הגבול הצפוני של שכונת טרייבקה.
היסטוריה

הרחוב נקרא על שם תעלה (באנגלית: קאנאל) שעברה במקום בראשית המאה ה-19. התעלה נחפרה על מנת לנקז את מימי הביצות ומימי אגם קולקט. האגם מולא בשנת 1811 והתעלה יובשה והפכה לרחוב בשנת 1820, כאשר הרחוב עובר במסלול האלכסוני בו עברה התעלה.
ייבוש האגם הביא, בניגוד למצופה, להגברת הביצתיות של האזור, מאחר שהאגם ניקז את מימי המעיינות שבאזור, ובתי השכונה החלו לשקוע. בעקבות מצב הבניינים הרעוע הפך האזור שכונה אז שכונת פייב פוינטס לשכונת עוני הידועה בפשיעה הרבה שבה.
בראשית המאה ה-20 התפתח במפגש הרחובות קאנאל ובאורי מסחר ביהלומים (שעבר לימים למחוז היהלומים שברחוב 47). בשנות ה-20 של המאה ה-20 נבנה ברחוב הבניין של הנהלת בנק סיטיזנס סייבינגס (Citizens Savings Bank) - המבנה המרשים בעל הכיפה הוא המבנה הבולט ברחוב גם כיום.
כיום מהווה הרחוב חלק מצ'יינטאון, ולאורכו של הרחוב חנויות רבות המוכרות מוצרים מזויפים באיכות נמוכה ובמחירים נמוכים.
אילימאן אנדיאייה

אילימאן שייק בארוי אנדיאייה (בצרפתית: Iliman Cheikh Baroy Ndiaye; נולד ב-6 במרץ 2000 ברואן שבצרפת) הוא כדורגלן סנגלי יליד צרפת המשחק בעמדת הקשר ההתקפי באברטון מהפרמייר ליג ובנבחרת סנגל.
קריירת מועדונים

אנדיאייה גדל במחלקות הנוער של רואן סאפינס FC, רואן, אולימפיק מרסיי, דקר סקרה קר ובורהאם ווד.
ב-31 באוגוסט 2019 חתם בשפילד יונייטד, ובשנת 2020 הושאל להייד יונייטד מהליגה השביעית, במדיה ערך שש הופעות ליגה והבקיע שער אחד.
ב-14 במרץ 2021 ערך את הופעת הבכורה שלו בשפילד יונייטד, בהפסד 0–5 ללסטר סיטי במסגרת המחזור ה-28 בפרמייר ליג לעונת 2020/2021. זו הייתה הופעתו היחידה בעונה זו, בסופה נשרה שפילד יונייטד לפוטבול ליג צ'מפיונשיפ.
ב-1 באוגוסט 2023 חתם באולימפיק מרסיי, בה שיחק באחת מקבוצות הנוער.
ב-3 ביולי 2024 חתם באברטון.
קריירה בינלאומית

ב-4 ביוני 2022 ערך אנדיאייה את הופעת הבכורה שלו בנבחרת סנגל, בניצחון 1–3 על נבחרת בנין במסגרת מוקדמות גביע אפריקה לאומות 2023.
נכלל בסגל נבחרת סנגל לטורניר מונדיאל 2022.
נכלל בסגל נבחרת סנגל לטורניר גביע אפריקה לאומות 2023.
הערות שוליים

↑  Mercato : Iliman Ndiaye signe à Sheffield United pour trois ans - Mercato, באתר Wiw Sport,‏ 31 באוגוסט 2019 (בצרפתית)
↑  A free-scoring midfielder in the Sheffield United squad for the first time - who is Iliman Ndiaye?, באתר The Star, ‏23 בינואר 2021 (באנגלית)
↑  "Everton Sign Ndiaye" (באנגלית). Everton. 3 ביולי 2024. {{cite web}}:  (עזרה)
↑  Aliou Cisse dévoile les 26 Lions pour Qatar, באתר הרשמי של התאחדות הכדורגל הסנגלית, 11 בנובמבר 2022 (בצרפתית)
↑  La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire, בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
| נבחרת סנגל – מונדיאל 2022 |
| --- | --- | --- |
|  1 ס. דיאנג •  2 פ. מנדי •  3 קוליבאלי •  4 פ. סיסה •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מ. אנדיאייה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 דיידהיו • 20 ב. דיאנג • 21 סבאלי • 22 דיאלו • 23 גומיס • 24 נאמה • 25 לום • 26 פ. גייה • מאמן: א. סיסה |  1 ס. דיאנג •  2 פ. מנדי •  3 קוליבאלי •  4 פ. סיסה •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מ. אנדיאייה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 דיידהיו • 20 ב. דיאנג • 21 סבאלי • 22 דיאלו • 23 גומיס • 24 נאמה • 25 לום • 26 פ. גייה • מאמן: א. סיסה | סנגל |
| נבחרת סנגל – גביע אפריקה לאומות 2023 |
| --- | --- | --- |
|  1 דיאנג •  2 פ. מנדי •  3 קוליבאלי •  4 סק •  5 א. גייה •  6 נ. מנדי •  7 ג'קסון •  8 קויאטה •  9 דיה •  10 מאנה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 ניאחאטה • 20 ח. דיאלו • 21 סבאלי • 22 ע. דיאלו • 23 דיאו • 24 סימה • 25 קמארה • 26 פ. גייה • 27 ע. אנדיאייה • מאמן: סיסה |  1 דיאנג •  2 פ. מנדי •  3 קוליבאלי •  4 סק •  5 א. גייה •  6 נ. מנדי •  7 ג'קסון •  8 קויאטה •  9 דיה •  10 מאנה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 ניאחאטה • 20 ח. דיאלו • 21 סבאלי • 22 ע. דיאלו • 23 דיאו • 24 סימה • 25 קמארה • 26 פ. גייה • 27 ע. אנדיאייה • מאמן: סיסה | סנגל |
מכבי ראשון לציון (כדורסל)

אולם בית מכבי במהלך משחק כדורסל בין מכבי ראשון לציון להפועל גלבוע גליל ב-11 בנובמבר 2009
מכבי ראשון לציון היא קבוצת כדורסל מהעיר ראשון לציון השייכת לאגודת הספורט מכבי ראשון לציון ומשחקת בליגה הלאומית. בעבר שיחקה הקבוצה 34 עונות רצופות בליגת העל.
הישג השיא של המועדון הוא זכייה באליפות המדינה בשנת 2016. הקבוצה סיימה כסגנית אלופת המדינה שלוש פעמים והגיעה לחצי גמר הליגה שש פעמים. כמו כן העפילה הקבוצה לגמר גביע המדינה שלוש פעמים, וזכתה בגביע הליגה פעם אחת (2018).
צבעי הקבוצה הם כתום ולבן. עד 2006 היו צבעי הקבוצה כחול וצהוב. האולם הביתי של מכבי ראשון לציון הוא בית מכבי המונה כ-2,500 מקומות ישיבה ומשמש את המועדון החל משנת 2008, עד אז שיחקה הקבוצה באולם גן נחום.
היסטוריה

קבוצת הכדורסל של המועדון נוסדה בשנת 1976 על ידי יצחק פרי. ב-1986, עם סיום בנייתו של היכל הספורט גן נחום, עברה הקבוצה לקיים את משחקי הבית שלה שם. בסיום עונת 1987/1988 העפילה הקבוצה לראשונה בתולדותיה לליגה הבכירה, בה שיחקה במשך 34 שנים רצופות. מיקי ברקוביץ' הצטרף לקבוצה בקיץ, והוא חבר לרוני בוסאני ולריצ'י רלפורד כשחקנים המובילים בקבוצה. בעונה הראשונה שלה בליגה הבכירה, עם משה ויינקרנץ, סיימה הקבוצה במקום השישי. בעונה שלאחר מכן הוחלף המאמן בטל צוקר, והקבוצה סיימה במקום ה-9.
היסטוריה > שנות ה-20 של המאה ה-21

רוב סגל הקבוצה נותר זהה גם בעונת 2019/2020. מונרו, המילטון וכל יתר השחקנים הישראלים הבכירים נשארו בקבוצה. הקבוצה השתתפה בעונה זו ביורוקאפ, אך היא סיימה במקום החמישי בשלב הבתים וכך תמה דרכה בטורניר. עם חיזוקים במהלך העונה בדמותם של דאנג'לו הריסון וזאק הנקינס, העפילה הקבוצה עונה שנייה ברציפות לגמר הפיינל פור, שם הפסידה פעם נוספת למכבי תל אביב. נועם דוברת, שגדל במחלקת הנוער של המועדון והחל לבסס את מעמדו בקבוצה הבוגרת, נבחר לתגלית העונה.
את עונת 2021/22 בילתה הקבוצה ברוב שלבי העונה בחלקה התחתון של הטבלה. בחודש פברואר 2022 הודיע יו"ר הקבוצה, יצחק פרי, על התפטרותו עקב חילוקי דעות עם חברי הנהלת הקבוצה, וב-25 באפריל 2022 ירדה הקבוצה לליגה הלאומית כשני מחזורים לסיום העונה לאחר שסיימה במקום ה-12 והאחרון בפער של 3 משחקים מהפועל באר שבע מהמקום ה-11. זאת לאחר כ-34 עונות רצופות בליגת העל.
לקראת עונת 2022/2023 בליגה הלאומית מינתה הקבוצה את נדב זילברשטיין למאמנה. בחודש פברואר 2023 פוטר זילברשטיין ונתי כהן מונה כמחליפו. לאחר הפסד במשחק מספר 1 ברבע גמר הפלייאוף של הליגה הלאומית בכדורסל מונה אבי סוכר לעמוד על הקווים על חשבונו של נתי כהן שפוטר. אבי סוכר הצליח להחזיר את הסדרה לחיים ושלח אותה למשחק מספר 5 אך הקבוצה הפסידה ונשארה בליגה הלאומית.
לקראת עונת 2024/2025 הודיעה הקבוצה על מינויו של שרון דרוקר לתפקיד המאמן, וכן על שובו של יצחק פרי לתפקיד היו"ר.